stanford-oval/wikipedia huggingface dataset:
Valobakteeri

Valobakteerit (Photobacterium) ovat gram-negatiivisia, yleisesti merissä esiintyviä bakteereita. Tunnetuin niistä on Vibrio fischeri -niminen organismi, mikä tuottaa näkyvää valoa osana normaalia aineenvaihduntaa. Valobakteereita käytetään ympäristöntutkimuksessa. Mittauksissa bakteerin aineenvaihduntaa häiritään altistamalla se haitallisille aineille tai näytteille. Bakteerien valontuoton vähenemistä mitataan luminometrilla eli laitteella, joka pystyy mittaamaan hyvin pieniä valomääriä.
Valobakteereilla saadut mittaustulokset ovat usein vertailukelpoisia ravintoketjussa korkeammalla olevien organismien kuten vesikirppujen ja kalojen kanssa tehtyihin tuloksiin. Vaikka bakteeritesteillä ei voida korvata kaikkia monisoluisilla eliöillä tehtyjä kokeita, sillä on selviä etuja toksisuustestauksessa. Menetelmä on nopea, tarvittava näytemäärä pieni ja bakteerien käyttöön ei liity eettisiä ongelmia.
Aiheesta muualla

Laji.fi: Photobacterium
National Center for Biotechnology Information (NCBI): Photobacterium, taxonomy (englanniksi)
Verman

| Verman Oy |
| --- | --- |
Perustettu:  1987
Perustaja:  Seppo Vertanen
Toimitusjohtaja:  Sami Oinas
Kotipaikka:  Kerava, Suomi
Toimiala:  lääketeollisuus
Liikevaihto:  32,2 milj. € (2020)
Henkilöstö:  48 (2020)
Tytäryhtiöt:  Suomen Bioteekki
Kotisivu:  www.verman.fi
Infobox OKVirheellinen NIMI-arvo: 
Verman Oy on suomalainen vuonna 1987 perustettu lääke- ja terveydenhoitoalan tukkuyritys. Sen tuotteisiin kuuluu reseptilääkkeitä, itsehoitolääkkeitä, ravintolisiä, haavanhoitotuotteita sekä terveydenhuollon laitteita ja tarvikkeita. Keravalainen perheyritys vie tuotteitaan myös muihin Pohjoismaihin, Baltian maihin ja Venäjälle.
Vermanin perusti lääkealalla pitkään toiminut Seppo Vertanen vuonna 1987. Ensimmäisiä tuotteita oli laktaasientsyymi Lactrase.
Vuonna 2012 Verman osti luontaistuotetukku Suomen Bioteekin osaksi Verman-konsernia. Samana vuonna Vermanille myönnettiin Suomen Yrittäjien valtakunnallinen yrittäjäpalkinto perusteina yrityksen tasainen kasvu, kokonaisten tuoteperheiden rakentaminen sekä erinomaisesti onnistunut sukupolvenvaihdos.
Vuonna 2014 koko konsernin liikevaihto oli 32,4 miljoonaa euroa ja henkilöstömäärä 53.
Vermanin Suomessa myytäviä lääkkeitä ovat Foliver-foolihappovalmiste, Heinix- ja Kestox-antihistamiinit, Obsidan-rautavalmiste, Paraceon-parasetamoliperäpuikot ja trospiumkloridi Trospium Verman virtsaamisvaikeuksiin. Vermanin ravintolisien tuotemerkkejä ovat Bethover, Foliren, Lactrase, Melarest, Minisun, Nogasin, Ramavit, Rela-maitohappotuotteet, Synomax ja Smartlax.
Vallentuna

| Vallentuna |
| --- | --- |
 Vallentunan kirkko.
 Vallentuna
 Koordinaatit: 59°32′N, 18°05′E 
Valtio:   Ruotsi
Lääni:  Tukholman lääni
Maakunta:  Uplanti
Kunta:  Vallentunan kunta ja Täbyn kunta
Pinta-ala:  
 – Maa:  15,96 km²
Väkiluku:  29 519
 – Väestötiheys:  1 849,6 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Vallentuna on samannimisen Vallentunan kunnan keskustaajama. Se sijaitsee Tukholman läänissä ja Uplannin historiallisessa maakunnassa Keski-Ruotsissa. Vuoden 2010 lopussa taajamassa oli 29 519 asukasta.
Taajama kuuluu osittain myös Täbyn kuntaan.
Väestönkehitys

| Vallentunan taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 3 516 | 3 516 |
| 1965 | 1965 |    | 5 250 | 5 250 |
| 1970 | 1970 |    | 8 823 | 8 823 |
| 1975 | 1975 |    | 10 477 | 10 477 |
| 1980 | 1980 |    | 18 435 | 18 435 |
| 1990 | 1990 |    | 22 745 | 22 745 |
| 1995 | 1995 |    | 23 727 | 23 727 |
| 2000 | 2000 |    | 24 755 | 24 755 |
| 2005 | 2005 |    | 26 520 | 26 520 |
| 2010 | 2010 |    | 29 519 | 29 519 |
Lähde: Statistiska centralbyrån (SCB). Vallentuna kasvoi yhteen Täby stationin kanssa vuonna 1980.
Aiheesta muualla

Kuvia tai muita tiedostoja aiheesta Vallentuna Wikimedia Commonsissa
Tukholman läänin kuntien keskustaajamat
Vihervireot

| Vihervireot |
| --- | --- |
 Tuhkapäävireo (Hylophilus pectoralis)
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Vireot Vireonidae
Suku::  Vihervireot Hylophilus  Temminck, 1822
Katso myös
   Vihervireot Wikispeciesissä   Vihervireot Commonsissa 
Infobox OKNimi-testi OK: 
Vihervireot (Hylophilus) on vireojen heimoon kuuluva varpuslintusuku. Sukuun kuuluu 15 lajia.
Vihervireoihin (Hylophilus) kuuluvia lajeja

Amazonianvireo (Hylophilus hypoxanthus)
Bahianvireo (Hylophilus amaurocephalus)
Harmaarintavireo (Hylophilus semicinereus)
Kultarintavireo (Hylophilus muscicapinus)
Oliivivyövireo (Hylophilus thoracicus)
Pensasvireo (Hylophilus flavipes)
Pikkuvihervireo (Hylophilus decurtatus)
Rionegronvireo (Hylophilus brunneiceps)
Ruostevireo (Hylophilus semibrunneus)
Ruskolakkivireo (Hylophilus poicilotis)
Ruso-otsavireo (Hylophilus ochraceiceps)
Sitruunavireo (Hylophilus olivaceus)
Tepuivireo (Hylophilus sclateri)
Tuhkapäävireo (Hylophilus pectoralis)
Vihervireo (Hylophilus aurantiifrons)
Aiheesta muualla

ITIS: Hylophilus (englanniksi)
Viikari

Viikari on suomalainen sukunimi, joka on muun muassa seuraavilla henkilöillä:
Auli Viikari (1937–2022), kirjallisuustieteen professori
Jorma Viikari (s. 1947), ylilääkäri ja sisätautiopin professori
Liisa Viikari (s. 1949), biokemisti ja tekniikan tohtori
Lotta Viikari (s. 1974), Lapin yliopiston oikeustieteen professori ja Ilmailu- ja avaruusoikeuden instituutin johtaja
Matti Viikari (1943–1994), historiantutkija ja Helsingin yliopiston professori
Sauli Viikari (1918–2001), lääkäri ja kirurgian professori
Vilho Viikari (1905–1980), laulaja ja diplomiurkuri.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Vicq-d’Auribat

| Vicq-d’Auribat |
| --- | --- |
 Vicq-d’Auribat
 Koordinaatit: 43°47′09″N, 00°51′30″W 
Valtio:  Ranska
Alue:  Uusi-Akvitania
Departementti:  Landes
Arrondissementti:  Dax
Hallinto:  
 – Pormestari:  Pascal Hontans
Pinta-ala:  
 – Kokonaispinta-ala:  4,2 km²
Väkiluku (2013):  266
 – Väestötiheys:  63,3 as./km²
Postinumero:  40380
Infobox OKVirheellinen NIMI-arvo: 
Vicq-d'Auribat on kunta Landesin departementissa Ranskassa. Vuonna 2013 siellä oli arviolta 266 asukasta. Kunnan pinta-ala on 4,2 neliökilometriä.
Aiheesta muualla

Kuvia tai muita tiedostoja aiheesta Vicq-d’Auribat Wikimedia Commonsissa
Vicq-Exemplet

| Vicq-Exemplet |
| --- | --- |
 Saint Martinin kirkko
 Vicq-Exemplet
 Koordinaatit: 46°37′47″N, 02°08′31″E 
Valtio:  Ranska
Alue:  Centre-Val de Loire
Departementti:  Indre
Arrondissementti:  La Châtre
Hallinto:  
 – Pormestari:  Pascal Couturier
Pinta-ala:  
 – Kokonaispinta-ala:  38,74 km²
Väkiluku (2013):  322
 – Väestötiheys:  8,3 as./km²
Postinumero:  36400
Infobox OKVirheellinen NIMI-arvo: 
Vicq-Exemplet on kunta Indren departementissa Ranskassa. Vuonna 2013 siellä oli arviolta 322 asukasta. Kunnan pinta-ala on 38,74 neliökilometriä.
Aiheesta muualla

Kuvia tai muita tiedostoja aiheesta Vicq-Exemplet Wikimedia Commonsissa
Vinka

Vinka voi tarkoittaa:
lentokonetyyppiä Valmet L-70 Vinka
puhekielessä puristinta (käsityökalu)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vinka”, voi hakea sivunnimihaulla, laajalla sivunnimihaulla tai tekstihaulla.
Viikaisten koulu

Viikaisten koulu oli vuonna 1957 valmistunut Uudessakaupungissa sijaitseva koulurakennus. Koulurakennus poistettiin käytöstä kesällä 2021, jolloin oppilaat ja opiskelijat siirtyivät väistötiloihin.
Koulurakennuksessa toimi sekä yläaste että lukio. Perusopetuksen oppilaat siirtyivät viereiseen Pohitullin koulurakennukseen (3.–9. luokat) ja Uudenkaupungin seurakuntakeskukseen (1.–2. luokat). Lukio muutti läheisiin Novidan tiloihin.
Rakennusten purkaminen aloitettiin tammikuussa 2022. Viimeiset viikot ennen purkutöiden aloittamista koulurakennukset olivat muutaman viikon ajan Varsinais-Suomen pelastuslaitoksen harjoituskäytössä.
Vinkkilä

Vinkkilän pääkatua.
Vinkkilä on Varsinais-Suomessa sijaitsevan Vehmaan kunnan keskustaajama. Se sijaitsee yhdystien 1950 varrella noin kaksi kilometriä Vehmaan kirkonkylän itäpuolella.
Vinkkilä syntyi vuonna 1924 Uudenkaupungin radalle avatun Vinkkilän rautatieaseman ympärille. Siitä tuli nopeasti pitäjän uusi keskus kirkonkylän ja Rautilan tilalle.
Viidakon paholainen

| Viidakon paholainen> Bwana Devil |
| --- | --- |

Ohjaaja:  Arch Oboler
Käsikirjoittaja:  Arch Oboler
Tuottaja:  Arch Oboler
Säveltäjä:  Gordon Jenkins
Kuvaaja:   Lothrop B. Worth  Joseph F. Biroc 
Leikkaaja:  John Hoffman
Valmistustiedot
Valmistusmaa:  Yhdysvallat
Tuotantoyhtiö:  Gulu Pictures Co.
Levittäjä:  Netflix
Ensi-ilta:  1953
Kesto:  79 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Viidakon paholainen on Arch Obolerin ohjaama elokuva jonka ensi-ilta oli vuonna 1953. Se kertoo ihmissyöjäleijonista, jotka vaikeuttivat rautatien rakennustöitä  Kenian Tsavossa. 
Elokuva on ensimmäinen kolmiulotteinen pitkä näytelmäelokuva. Osa sen materiaalista on kuvattu Afrikassa.
Aiheesta muualla

Bwana Devil Variety.  31.12.1951. Viitattu 30.5.2022. (englanniksi)
Vico Equense

| Vico Equense |
| --- | --- |

 Vico Equense
 Koordinaatit: 40°40′N, 14°26′E 
Valtio:  Italia
Alue:  Campania
Metropolikaupunki:  Napoli
Korkeus:  90 m
Väkiluku:  20 416
Aikavyöhyke:  UTC+1
 – Kesäaika:  UTC+2
 
 https://www.comunevicoequense.it 
Infobox OKVirheellinen NIMI-arvo: 
Vico Equense (napoliksi Vico Equense ) on kunta Italiassa Campanian alueella olevassa Napolin metropolikaupungissa.  Vuoden 2021 alussa kunnassa oli 20 416 asukasta.
Aiheesta muualla

Kuvia tai muita tiedostoja aiheesta Vico Equense Wikimedia Commonsissa
Napolin metropolikaupungin kunnat
Acerra | Afragola | Agerola | Anacapri | Arzano | Bacoli | Barano d’Ischia | Boscoreale | Boscotrecase | Brusciano | Caivano | Calvizzano | Camposano | Capri | Carbonara di Nola | Cardito | Casalnuovo di Napoli | Casamarciano | Casamicciola Terme | Casandrino | Casavatore | Casola di Napoli | Casoria | Castellammare di Stabia | Castello di Cisterna | Cercola | Cicciano | Cimitile | Comiziano | Crispano | Ercolano | Forio | Frattamaggiore | Frattaminore | Giugliano in Campania | Gragnano | Grumo Nevano | Ischia | Lacco Ameno | Lettere | Liveri | Marano di Napoli | Mariglianella | Marigliano | Massa Lubrense | Massa di Somma | Melito di Napoli | Meta | Monte di Procida | Mugnano di Napoli | Napoli | Nola | Ottaviano | Palma Campania | Piano di Sorrento | Pimonte | Poggiomarino | Pollena Trocchia | Pomigliano d’Arco | Pompei | Portici | Pozzuoli | Procida | Qualiano | Quarto | Roccarainola | San Gennaro Vesuviano | San Giorgio a Cremano | San Giuseppe Vesuviano | San Paolo Bel Sito | San Sebastiano al Vesuvio | San Vitaliano | Sant’Agnello | Sant’Anastasia | Sant’Antimo | Sant’Antonio Abate | Santa Maria la Carità | Saviano | Scisciano | Serrara Fontana | Somma Vesuviana | Sorrento | Striano | Terzigno | Torre Annunziata | Torre del Greco | Trecase | Tufino | Vico Equense | Villaricca | Visciano | Volla
Valodiodi

Valodiodi voi tarkoittaa
LEDiä
fotodiodia
Lähde

↑  Sanastokeskus: Valodiodi TEPA-termipankki. Viitattu 5.1.2024.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Valodiodi”, voi hakea sivunnimihaulla, laajalla sivunnimihaulla tai tekstihaulla.
Valtatie 1 (Viro)

Valtatien kulku Viron kartalla.
Lagedin–Muugan rautatie ylittää valtatie 1:n Jõelähtmessä.
Tie lähellä Jõelähtmen Jägalaa.
Tie Kuusalussa.
Venäjälle jonottavia rekkoja Narvan lähellä.
Valtatie 1 (Eurooppatie 20) kulkee Pohjois-Virossa Tallinnasta Rakveren, Kohtla-Järven ja Jõhvin kautta Venäjän rajalle Narvaan. Tie jatkuu Venäjällä Pietariin. Tiestä käytetäänkin Tallinnassa, Maardussa ja Narvassa nimeä Peterburi tee eli Pietarintie. Valtatie on 212,6 kilometriä pitkä.
Valtakunnallisessa yleissuunnitelmassa "Eesti 2010" tie tunnetaan nimellä Via Vironia.
Tie on moottoritien kaltaista pääkaupungista lähelle Rakveren kaupunkia. Tiellä saa kuitenkin kulkea myös jalan ja polkupyörällä ja sillä on leveä piennar.
Tien kulku

Tie kulkee kolmessa maakunnassa ja vuoden 2017 kuntauudistuksen jälkeen 14 kunnassa.
Tien kulku > Harjumaan maakunta

Tallinna
Maardu
Jõelähtme
Kuusalu
Tien kulku > Länsi-Virumaan maakunta

Kadrinan kunta
Haljalan kunta
Rakveren kunta
Viru-Nigulan kunta
Tien kulku > Itä-Virumaan maakunta

Lüganusen kunta
Jõhvin kunta
Toilan kunta
Sillamäe
Narva-Jõesuun kaupunki
Narva
Välimatkataulukko

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  | Tallinna |  |  |  |  |  |  |
| Kostivere | 26 | Kostivere |  |  |  |  |  |
| Viitna | 69 | 43 | Viitna |  |  |  |  |
| Rakvere | 101 | 75 | 32 | Rakvere |  |  |  |
| Kohtla-Järve | 159 | 133 | 90 | 58 | Kohtla-Järve |  |  |
| Jõhvi | 169 | 143 | 100 | 68 | 10 | Jõhvi |  |
| Narva | 217 | 191 | 148 | 116 | 58 | 48 | Narva |
Aiheesta muualla

Kuvia tai muita tiedostoja aiheesta Valtatie 1 (Viro) Wikimedia Commonsissa
Valtatiet 1–11 (Viro)
|   |   |   |   |   |   |   |   |   |
Virityspaja

Virityspaja (englanniksi Chop Shop) on Discovery Channelin tuottama tv-ohjelma. Ohjelmassa romuautoja korjataan hienoiksi ja rekisteröidään tieliikenteen sopiviksi. Ohjelman tapahtumat noudattavat tarkkaa käsikirjoitusta, joten se ei varsinaisesti ole tosi-tv ohjelma. Suomessa ohjelmaa esittää tv-kanava Jim. Ohjelman päähenkilöt ovat autosuunnittelija Leepu Anwlia ja mekaanikko Bernie Fineman.
Viidanjärvi

| Viidanjärvi |
| --- | --- |
Valtiot:  Suomi 
Paikkakunta:  Lohja
Koordinaatit:  60°26′02″N, 24°05′50″E
Järvinumero:  23.068.1.002
Mittaustietoja
Pinnankorkeus:  85,1 m 
Rantaviiva:  3,08 km 
Pinta-ala:  0,04 km² 
Suurin syvyys:  6 m 
 fiViidanjärvi 
Viidanjärvi on kalliometsän reunustama kapea järvi Lohjan itäosassa läntisellä Uudellamaalla. Sen pinta-ala on 4,2 hehtaaria. Etäisyys Lohjan keskustasta on 20 kilometriä pohjoiseen.
Maantiede

Viidanjärven pituus etelästä pohjoiseen on 670 metriä. Järven eteläosa on salmimaisen kapea, pohjoisosa levenee yli sadan metrin. Saaria ei ole. Itärannalla on huviloita. Viidanjärveen virtaa laskuojia pohjoisesta, järven etelärannalta lähtee laskuoja etelään.
Viidanjärvi (23.068.1.002) kuuluu Koisjärvenojan valuma-alueeseen (23.068), joka on kolmannen jakovaiheen vesistö Karjaanjoen vesistössä (23). Toinen jakovaihe on Pusulanjoen alue (23.06). Koisjärvenojan valuma-alueeseen kuuluu Viidanjärven lisäksi Koisjärvi.
Viritin-vahvistin

Pioneer SX-205RDS viritin-vahvistin.
Viritin-vahvistin (engl. audio/video receiver, AVR) on laite, joka sisältää radion, esivahvistimen ja päätevahvistimen toiminnot. Tyypillisesti laitteissa on liitin myös antennille. Esivahvistinosassa on liitäntöjä ulkoisesti liitettäville äänilähteille, kuten CD-soitin, levysoitin, nauhuri, televisio tai äänikortti. Esivahvistinosassa suoritetaan äänilähteen valinta virittimen ja muiden laitteeseen liitettyjen lähteiden välillä ja päätevahvistin vahvistaa signaalia, jonka jälkeen se toistetaan kaiuttimista. Nykyaikaisen viritinvahvistimen toimintoja voidaan ohjata kaukosäätimellä.
Wikimedia Commonsissa on kuvia tai muita tiedostoja aiheesta .
Viitalammi (Jämsä)

| Viitalammi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°58′48″N, 25°01′18″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Jämsänjoen alue (14.51)
Järvinumero:  14.514.1.030
Mittaustietoja
Pinnankorkeus:  123,1 m 
Rantaviiva:  0,8 km 
Pinta-ala:  0,032 km² 
 fiViitalammi 
Viitalammi on Jämsän keskiosassa sijaitseva metsäjärvi. Etäisyys Jämsän keskustasta on kuusitoista kilometriä luoteeseen ja Tampereelta 85 kilometriä koilliseen.
Maantiede

Viitalammi on saareton, sen pituus lounaasta koilliseen on 350 metriä. Sitä ympäröi metsämaa. Viitalammin länsipuolella avautuu Sauvasuo. Järven koilliskolkasta lähtee laskuoja 300 metriä itään sijaitsevan Toivaksen luoteisrantaan. Noin neljä kilometriä koilliseen sijaitsee Kankarisveden Uuhivesi. Välissä on Hopsun maatalousmaisema.
Viitalammi kuuluu Lahnajoen valuma-alueeseen, joka on kolmannen jakovaiheen vesistö Kymijoen päävesistössä. Toinen jakovaihe on Jämsänjoen alue ja ensimmäinen on Jämsän reitin valuma-alue. Lahnajoen valuma-alue kattaa suuren osan Jämsänjoen alueesta, Viitalammi on Lahnajoen alueen itäisiä vakavesiä.
Veli-Antti Savolainen

Veli-Antti Savolainen (s. 1948) on suomalainen Hyvinkäällä asuva päätoimittaja, tietokirjailija ja media-alan yrittäjä.
Savolainen aloitti uransa Tampereen yliopiston opiskelijoiden lehden Aviisin päätoimittajana 1970–1971.  Hän oli päällikkötehtävissä useissa kaupunkilehdissä, Kauppalehdessä, Uusi Suomi-lehdessä ja kahteen otteeseen Iltalehdessä. Apu-lehden päätoimittajana Savolainen oli 1983–1986. Vuodesta 1994 alkaen Savolainen on toiminut itsenäisenä media-alan yrittäjänä. Hän pitää oma blogiaan ja hänellä on ollut oma ohjelma Alfa-TV:ssä ja Business FM:ssä. Savolainen on julkaissut myös tietokirjoja.
Vuosina 1995–2001 Savolainen julkaisi Kauppa Käy kaupan ammattilehti, Ammattina kauneus ja Tietoyhteiskunta-foorumi-lehtiä. Hän työskenteli Afrikassa 2001–2006 ja asui sinä aikana Namibiassa kolmen vuoden ajan. Savolainen oli Espoon kaupunginvaltuuston jäsenenä 1973–1980. Hän toimi presidentti Martti Ahtisaaren tietoyhteiskunta-työryhmän vetäjänä 1999–2000 ja hän on ollut valtioneuvoston asettaman tietoyhteiskunta-foorumin ja sen työvaliokunnan jäsenenä useita vuosia. Savolainen on pitänyt omaa viikkokolumniaan Hämeenlinnan Kaupunkiuutiset-lehdessä.
Teoksia

Suomen strategia : holhousvaltiosta aloite- ja yrittäjävaltioksi ; ehdotus Suomen strategiasta kahdeksan kansalaisen keskustelujen pohjalta. Art House, Helsinki 1994
Kohtaamisyhteiskunta : kirja mahdollisuudesta ; toim. Veli-Antti Savolainen, Pekka Himanen. Edita, Helsinki 1995
Huomisen aapinen ; kirj. Veli-Antti Savolainen, Liisa Kirves. Strategic Visions, Helsinki 1997
Kisällin opas : Huomisen aapisen toinen osa. Strategic Visions, Helsinki 1998
Seniorikoulu : Harmaan leijonan opas tietoyhteiskuntaan : selkokielinen tietoyhteiskuntaopas ; kirj. Veli-Antti Savolainen, Liisa Kirves. Oy 1-verkko Primenet, Helsinki 2001
Pipan mitta Pielisjokea, neljä tikkuria Kiihtelykseen ; kirj. Veli-Antti Savolainen, Jukka Valtonen. Telekarelia, Kontiolahti 2008
Elämän jälki : kaksi tarinaa yhdestä ystävyydestä ; Ralph Jaarin ja Rodney Tharmaratnamin tarina. Innokit, Lappila 2009
Muistelmani : mitä tapahtui 1000 vuotta sitten, kun Joulupukin joulu syntyi : Joulupukin oma alkuperäinen tarina, Joulupukin legenda vihdoin hänen itsensä kertomana ; tekijät Pirkko Valtonen (kuvitus), Jukka Savolainen (laulut), Veli-Antti Savolainen (teksti). Jaiser, Helsinki 2010, englanniksi nimellä My memoirs : the events of the beginning of Santa's Christmas one thousand years ago : the true story of the Christmas fairytale. Jaiser, Helsinki 2010
Glokalisaatio - paikallisen iso uusi kuva. Kunnallisalan kehittämissäätiön Polemia-sarja nro 110. Helsinki 2018
Aiheesta muualla

Kansalaismedia : Veli-Antti Savolainen (Arkistoitu – Internet Archive)
Veli-Antti Savolaisen blogi, nettiradio ja 2BETus (Arkistoitu – Internet Archive)
Suomalaistoimittaja hakattiin afrikkalaisvankilassa, Mtv-uutiset 18.03.2009
"Tietoyhteiskunnan rakenne jäi putkimalliseksi", Ilta-Sanomat 12.6.2002
| 0 | 1 | 2 | 3 |
| --- | --- | --- | --- |
|  | Edeltäjä: Ralf Friberg | Iltalehden päätoimittaja 1987–1994 | Seuraaja: Pekka Karhuvaara |
Ville Saksi

Ville Saksi (s. 1971 Laitila) on suomalainen tuotantotalous- ja rakennusinsinööri ja yritysjohtaja. Hän oli VR Trackin toimitusjohtaja syyskuuhun 2016. Marraskuussa 2016 hänet nimitettiin Länsimetron rakentamisesta vastaavan Länsimetro Oy:n toimitusjohtajaksi tehtävästä erotetun Matti Kokkisen jälkeen.
Saksi toimi Tekra Oy:ssä, jonka Skanska sittemmin osti, ja sitten Skanskan palveluksessa 1993–2009. Skanska Infraksi 2007 muuttuneen Skanska Tekra Oy:n toimitusjohtaja Saksista tuli kesällä 2006. Saksi nimitettiin VR Trackin johtoon 2009. Hän irtisanoutui VR-Trackin toimitusjohtajan tehtävästä syyskuussa 2016. Syytä ei silloin kommentoitu julkisuudessa, mutta hän irtisanoutui syyskuussa samanaikaisesti, kun VR Trackin Ruotsissa tekemä kunnossapitosopimus lopetettiin ennen aikojaan.
Saksi sai keväällä 2016 H. Roosin säätiön turvallisuuspalkinnon, jonka hän lahjoitti Äänekosken päiväkodille.
Vinkkii DJ:lle

| ”Vinkkii DJ:lle” Spekti |
| --- | --- | --- |

Singlen tiedot
 Albumilta: Diktaattorimies
 Julkaistu: 11. lokakuuta 2013
 Tuottaja(t): HeavyWeight
 Tyylilaji: rap, elektroninen
 Kesto: 03.39
 Levy-yhtiö: Rähinä Records
Spektin muut singlet
| ”Juomalaulu” 2013 | ”Vinkkii DJ:lle” 2013 | ”Macho Fantastico” 2014 |
"Vinkkii DJ:lle" on rap-artisti Spektin neljäs single hänen debyyttialbumiltaan Diktaattorimies. Kappale julkaistiin Rähinä Recordsin kautta 11. lokakuuta 2013, ja sen tuotannosta vastaa HeavyWeight.
Kappaleen musiikkivideolla nähdään cameo-rooleissa Kiira Korpi, Kimmo Wilska, JS16, Darude, Elastinen ja HeavyWeight.
"Vinkkii DJ:lle" nousi Suomen virallisen latauslistan 25. sijalle.
Kappaleet

Vinkkii DJ:lle – 3.39
Vinjetti (liikenne)

Vinjetti eli käyttäjämaksu. Vinjettimaksut ovat käytössä esimerkiksi tienkäyttömaksujen muodossa, eroten kuitenkin tietulleista siten, että vinjettimaksut ovat aikaperusteisia.
Aiheesta muualla

Kuvia tai muita tiedostoja aiheesta Vinjetti (liikenne) Wikimedia Commonsissa
Viidanmäen kalliomaalaus

| Viidanmäen kalliomaalaus> Sijainti |
| --- | --- |
 Viidanmäen kalliomaalaus
Koordinaatit:  61°43′13.1082″N, 28°25′3.9707″E
Valtio:  Suomi
Historia
Tyyppi:  kalliomaalaus
Infobox OKVirheellinen NIMI-arvo: 
Viidanmäen kalliomaalaus sijaitsee Sulkavan kunnassa Saimaan rannalla Partalansaaren koillisosissa Sammallahdessa. Maalauskallio on jyrkkä ja kun maalaukset ovat ihmiselle korkealla, ei kuvioista saa välttämättä selvää.
Löytäminen ja tutkimus

Viidanmäen kalliomaalaukset löysi Martti Koponen ja sen tarkasti Hannu Poutiainen vuonna 1992. Kuviot on inventoitu vuosina 2006 ja 2010.
Maalaukset

Maalauskallio aukeaa lounaaseen ja on korkea ja jyrkkä. Kalliosta ei ole lohjennut lohkareita, mutta pinta on pakkasrapautunut. Punaväriä on havaittu 83,5-86,7 metriä merenpinnan yläpuolella, mikä on noin 6-9 metriä maasta. Alhaalta erottaa helposti suuret punaväriläiskät, mutta kuvioiden näkeminen vaatii aikaa.
Vasemmalle katsovaa hirveä esittävä kuvio on 32 senttimetriä pitkä. Sillä on kaksi lyhyttä jalkaa ja niin sanottu sydänpiste. Ihmistä esittää 35 senttimetriä korkea ja 19 leveä tikku-ukko. Muitakin haalistuneita kuvioita on, mutta niitä ei ole vielä tunnistettu.
Vihijärvi (järvi Toivakassa)

| Vihijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Toivakka
Koordinaatit:  62°02′11″N, 25°56′35″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ristiselän alue (14.23)
Laskuoja:  oja Päijänteeseen 
Järvinumero:  14.235.1.001
Mittaustietoja
Pinnankorkeus:  82,5 m  
Pituus:  2,9 km  
Leveys:  680 m  
Rantaviiva:  7,303 km  
Pinta-ala:  1,21932 km²   
Saaria:  1 
 fiVihijärvi 
Vihijärvi  on Keski-Suomessa Toivakassa Nisulan kylän lähellä sijaitseva järvi.
Maantietoa

Järven pinta-ala on 122 hehtaaria eli 1,2 neliökilometriä, se on 2,9 kilometriä pitkä ja 700 metriä leveä. Järvellä on kartan mukaan yksi saari.  Sen rantaviivan pituus on 7,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Vihijärven valuma-alueeseen (14.235) se kuuluu. Järven vedenpinnan korkeus on 82,5 metriä mpy.